निश्चित रूप से 15 वर्ष का नाबालिग बच्चा अभी स्कूल में पढ़ रहा होगा. उम्र के हिसाब से उसे भूत-भविष्य और वर्तमान की समझ नहीं होगी. कल की चिंता नहीं होगी. इस उम्र में मोबाइल के प्रति दीवानगी हो सकती है लेकिन उस परिवेश का क्या जिसमें उसे पाला पोसा गया है. उन मूल्यों का क्या जिनसे उसे परिचित नहीं कराया गया. उन संस्कारों का क्या जो उसे नहीं दिया गया. आश्चर्य है कि यह वारदात एक गांव में घटित हुई जहां सांस्कृतिक मूल्यबोध शहरों की अपेक्षा अभी भी बचे हुए हैं. जहां संस्कारों की पाठशाला के रूप में बुजुर्गों की मौजूदगी है.